Diari Oficial de la Generalitat Valenciana


Sumari del DOGV 2704, del 07-03-1996 (1996/837625)

ORDRE de 12 de desembre de 1995, de la Conselleria d'Agricultura i Medi Ambient, per la qual es modifica parcialment l'Ordre de 30 de març de 1995, de la Conselleria d'Agricultura, Pesca i Alimentació, per la qual es regula la concessió d'ajudes públiques a les comunitats de regants o altres entitats de reg per a construir i habilitar plantes dessalinitzadores i les instal·lacions d'aquestes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/12/12/(2)/dof/vci/html**

### Dades del document

Número de DOGV
:   2704

Data del DOGV
:   07-03-1996

Secció del DOGV
:   DISPOSICIONS GENERALS

Número del document
:   1996/837625


Data del document
:   12-12-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 12 de desembre de 1995, de la Conselleria d'Agricultura i Medi Ambient, per la qual es modifica parcialment l'Ordre de 30 de març de 1995, de la Conselleria d'Agricultura, Pesca i Alimentació, per la qual es regula la concessió d'ajudes públiques a les comunitats de regants o altres entitats de reg per a construir i habilitar plantes dessalinitzadores i les instal·lacions d'aquestes.   
Mitjançant l'Ordre de 21 de desembre de 1994, la Conselleria d'Agricultura, Pesca i Alimentació convoca ajudes destinades a les comunitats de regants per a finançar projectes d'obres que milloren, en qualsevol sentit, la infrastructura del regadiu valencià, a càrrec de la línia pressupostària habilitada per a l'efecte amb 1.863 milions de pessetes en la Llei de Pressupostos de la Generalitat Valenciana per a 1995.  
Posteriorment, el Govern Valencià, en la reunió del dia 7 de març de 1995, va acordar destinar uns altres 500 milions de pessetes per a la concessió d'ajudes destinades a finançar projectes d'obres que tinguen per finalitat la construcció de plantes dessalinitzadores.  
Així, mitjançant l'Ordre de 30 de març de 1995, de la Conselleria d'Agricultura, Pesca i Alimentació, es regula el procediment per a la tramitació d'ofici de les sol·licituds presentades a l'empara de l'Ordre de 21 de desembre de 1994, que tinguen per objecte la construcció o habilitació de plantes dessalinitzadores. En l'article tercer d'aquesta ordre s'estableix que les obres subvencionades hauran de finalitzar dins de l'exercici pressupostari de 1995 i se'n justificarà l'acabament abans del 15 de desembre de 1995.  
El termini establert en l'article tercer de la dita ordre es insuficient per a garantir la total finalització de les obres objecte d'ajuda, atesa l'envergadura tècnica i econòmica de les obres.  
Per això, fent ús de les facultats que tinc atribuïdes,  
ORDENE  
Article únic  
El termini d'execució de les inversions que tinguen per objecte la construcció o habilitació de plantes dessalinitzadores, acollides a les ordres de 21 de desembre de 1994 i 30 de març de 1995, de la Conselleria d'Agricultura, Pesca i Alimentació, per les quals es convoquen ajudes per a comunitats de regants, s'amplia fins el dia 15 de novembre de 1996, i se'n justificarà l'acabament abans del 30 de novembre de 1996.  
València, 12 de desembre de 1995  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI